CELEX: C2007/155/15
Language: et
Date: 2007-07-07 00:00:00
Title: Kohtuasi C-169/07: Eelotsusetaotlus, mille esitas Verwaltungsgerichtshof (Austria) 30. märtsil 2007  — Hartlauer Handelsgesellschaft mbH versus Wiener Landesregierung ja Oberösterreichische Landesregierung

7.7.2007   
            
            
               ET
            
            
               Euroopa Liidu Teataja
            
            
               C 155/8
            
         Eelotsusetaotlus, mille esitas Verwaltungsgerichtshof (Austria) 30. märtsil 2007 — Hartlauer Handelsgesellschaft mbH versus Wiener Landesregierung ja Oberösterreichische Landesregierung
   (Kohtuasi C-169/07)
   (2007/C 155/15)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Hageja: Hartlauer Handelsgesellschaft mbH
   
      Kostjad: Wiener Landesregierung ja Oberösterreichische Landesregierung
   Eelotsuse küsimused
   
               1)
            
            
               Kas EÜ artikliga 43 (koosmõjus EÜ artikliga 48) on vastuolus siseriikliku õigusnormi kohaldamine, mille kohaselt iseseisva hambaraviambulatooriumina tegutseva erahaigla asutamiseks on vajalik asutamisluba ning selle loa andmisest keeldutakse, kui asutuse eesmärki ja ettenähtud teenustevalikut arvestades ning haigekassa lepingupartneritena töötavate vabakutseliste arstide, samuti haigekassa raviasutuste, haigekassa lepingupartneritena töötavate raviasutuste ning haigekassa lepingupartneritena töötavate vabakutseliste kõrghariduseta hambaarstide poolt juba pakutavaid tervishoiuteenuseid silmas pidades puudub vajadus rajatava hambaraviambulatooriumi järele?
            
         
               2)
            
            
               Kas vastus esimesele küsimusele oleks teistsugune, kui vajaduse hindamisel peaks arvesse võtma ka avalik-õiguslike, eraõiguslike mittetulunduslike ja muude haigekassa lepingupartneritena töötavate raviasutuste ambulatooriumide poolt juba pakutavaid teenuseid?